Durbes ezera pļavas

Durbes ezera pļavas ir 2004. gadā izveidots dabas liegums Dienvidkurzemes novada Dunalkas, Durbes un Vecpils pagastos. Ietver Durbes ezera ziemeļu daļu un ezera pietekas Lāņupes grīvas pļavas. Liegums ir Natura 2000 teritorija un putniem nozīmīgā vieta.

Liegumā barojas liels daudzums caurceļojošo zosu. Mīt vairākas aizsargājamas sugas, to starpā grieze, lielais dumpis, gugatnis. Šeit atrodas aizsargājami biotopi sugām bagātas ganības un ganītas pļavas (6270*) un mēreni mitras pļavas (6510). Ezera ziemeļaustrumos atrodas botāniski vērtīgas pļavas — parastā vizuļa pļavas, lapsastes pļavas, pļavas un ganības auglīgās augsnēs, kā arī augsto grīšļu pļavas.

 Ārējās saites 

 Durbes ezera pļavas, Dabas aizsardzības pārvalde
 Durbes ezera pļavas BirdLife International

Kategorija:Latvijas dabas liegumi
Kategorija:Durbes pagasts
Kategorija:Dunalkas pagasts
Kategorija:Vecpils pagasts
Kategorija:Natura 2000
Kategorija:Putniem nozīmīgās vietas Latvijā